บาทเปิด 33.36 บาทต่อดอลลาร์ แนวโน้มแข็งค่า
เงินบาทเปิด 33.36 บาทต่อดอลลาร์ แนวโน้มแข็งค่า หลังดอลลาร์อ่อนค่าขานรับเฟดขึ้นดอกเบี้ยตามคาด
17 มี.ค. 2565

เมื่อวันที่ 17 มี.ค. 65 นักบริหารเงินจากธนาคากรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.36 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 33.44 บาท/ดอลลาร์วันนี้เงินบาทยังมีทิศทางแข็งค่าได้ต่อ เนื่องจากดอลลาร์สหรัฐปรับตัวอ่อนค่าเมื่อเทียบกับสกุลเงินอื่นๆ หลังจากเมื่อคืนนี้ คณะกรรมการกำหนดนโยบายการเงินของธนาคารกลางสหรัฐ (FOMC) มีมติปรับขึ้นอัตราดอกเบี้ยนโยบายอีก 0.25% เป็นไปตามตลาดคาดรวมทั้งยังระบุว่าในการประชุม FOMC ที่เหลืออีก 6 ครั้งในปีนี้ คาดว่าจะมีการปรับขึ้นอัตราดอกเบี้ยอีกครั้งละ 0.25%"เมื่อคืน ดอลลาร์อ่อนค่าหลังจาก FOMC มีมติขึ้นดอกเบี้ยอีก 0.25% รวมทั้งยังระบุด้วยว่า ในการประชุมอีก 6 ครั้งที่เหลือของปีนี้ จะปรับขึ้นดอกเบี้ยอีกครั้งละ 0.25% คืนนี้ ติดตามผลการประชุมธนาคารกลางอังกฤษ (BoE) ส่วนทางด้านสหรัฐ จะมีการรายงานจำนวนผู้ขอรับสวัสดิการว่างงานรายสัปดาห์"นักบริหารเงิน คาดว่า เงินบาทวันนี้จะเคลื่อนไหวในกรอบ 33.15 - 33.35 บาท/ดอลลาร์